તેમણે મીડિયા પ્રતિનિધિઓને ફક્ત એટલું જ કહ્યું હતું કે, તેઓએ થોડા મહિલા અગાઉ પણ પોતાની લાગણીઓ ચીફ જસ્ટીસ સમક્ષ એક પત્ર પાઠવીને રજૂ કરી હતી, પછી એ જ દિવસે સવારે પણ એક મુદ્દા બાબતે ચીફ જસ્ટીસ સમક્ષ રજૂઆત કરી હતી, પણ બન્ને પ્રસંગે તેમને કોઈ સાનુકુળ પ્રતિભાવ નહીં મળતાં તેઓને એવું લાગ્યું હતું કે હવે આ સ્થિતિને તેઓ ચિંતાજનક ગણે છે અને તેથી પોતે પોતાની ફરજ સમજી લોકોને તેનાથી વાકેફ કરવા આ પગલું લીધું છે.